b'\n_START_ARTICLE_\nHole\n_START_SECTION_\nTraject\xc3\xb2ria\n_START_PARAGRAPH_\nHole ha publicat un total de tres \xc3\xa0lbums oficials: \xc2\xabPretty on the Inside\xc2\xbb, \xc2\xabLive Through This\xc2\xbb i \xc2\xabCelebrity Skin\xc2\xbb. Cadascun dels quals mostra un so i un estil distintiu. _NEWLINE_El primer \xc3\xa0lbum es pot descriure com el menys polit, d\'un fort estil punk. La banda experimenta amb afinacions alternatives, i els solos de guitarra s\xc3\xb3n ca\xc3\xb2tics i resulten distorsionats. La major part de les can\xc3\xa7ons (en la m\xc3\xbasica i la lletra) tracten de reflectir el t\xc3\xadtol de l\'\xc3\xa0lbum: aspre, brutal i violent en l\'aparen\xc3\xa7a exterior, per\xc3\xb2 amb una base mel\xc3\xb2dica. _NEWLINE_El seu segon \xc3\xa0lbum d\'estudi, \xc2\xabLive Through This\xc2\xbb de 1994 fou considerat per la cr\xc3\xadtica, sent com un dels millors \xc3\xa0lbums de la d\xc3\xa8cada de 1990. El segon \xc3\xa0lbum t\xc3\xa9 un estil m\xc3\xa9s semblant al Power pop, tot i que encara influenciat amb tocs m\xc3\xa9s punk. Les can\xc3\xa7ons i les guitarres s\xc3\xb3n menys abstractes, per\xc3\xb2 d\'igual manera adquireixen gran for\xc3\xa7a de la seva aparent simplicitat. _NEWLINE_El tercer \xc3\xa0lbum \xc3\xa9s m\xc3\xa9s clarament Power pop, i es pot veure present el desig subjacent de crear del no-res una obra perdurable. L\'estil d\'Erlandson amb la guitarra \xc3\xa9s innovador i complex, i les lletres de Love s\xc3\xb3n profundes i sofisticades en tot l\'\xc3\xa0lbum. _NEWLINE_Despr\xc3\xa9s d\'haver publicat alguns singles amb Sympathy for the Record Industry i amb Sub Pop, Hole va publicar el seu primer \xc3\xa0lbum \xc2\xabPretty on the Inside\xc2\xbb amb Caroline Records, el qual va ser ben rebut pels cr\xc3\xadtics de m\xc3\xbasica alternativa. Hole va fer llavors una gira per Am\xc3\xa8rica del Nord i Europa amb la finalitat de promocionar el disc._NEWLINE_Arran de l\'\xc3\xa8xit de l\'\xc3\xa0lbum i l\'inter\xc3\xa8s de la premsa per Courtney Love i el seu marit, Kurt Cobain, Hole va signar un contracte de vuit \xc3\xa0lbums amb Geffen Records. El 1993, van entrar a l\'estudi d\'enregistrament per gravar el seu debut amb una de les firmes grans. El resultat va ser l\'\xc3\xa0lbum \xc2\xabLive Through This\xc2\xbb, que inclo\xc3\xafa can\xc3\xa7ons reeixides com "Doll Parts," "Violet" i "Miss World"._NEWLINE_\xc2\xabLive Through This\xc2\xbb va ser publicat l\'abril de 1994. Dos mesos despr\xc3\xa9s, la baixista de Hole, Kristen Pfaff va morir d\'una sobredosi. El dia 1 de setembre de 1994, Hole va tocar per primera vegada despr\xc3\xa9s de reformar el grup, dedicant-li a Kristen. El grup, amb Melissa Auf der Maur ara en el baix, va realitzar una gira extensiva durant 1994-1995. _NEWLINE_Una de les seves aparicions m\xc3\xa9s importants durant aquests anys va ser el MTV Unplugged, en el dia de Sant Valent\xc3\xad de 1995.\n_START_SECTION_\n\xc2\xabMy Body, the Hand Grenade\xc2\xbb\n_START_PARAGRAPH_\nTres anys despr\xc3\xa9s de l\'\xc3\xa8xit de Live Through This, Hole va publicar un \xc3\xa0lbum que contenia els seus primers singles, i cares-b, aix\xc3\xad com gravacions m\xc3\xa9s recents. La portada d\'aquest disc mostrava a un dels vestits de babydoll de Courtney en una vitrina de museu. El costat interior de la car\xc3\xa0tula mostrava un cotxe destrossat, i en el costat oposat, una imatge d\'Anna Bolena en la qual no es veu el cap d\'aquesta. L\'enregistrament comen\xc3\xa7a amb les primeres can\xc3\xa7ons de Hole, i can\xc3\xa7ons que van ser gravades per\xc3\xb2 no van apar\xc3\xa8ixer en Live Through This, i acaba amb alguns directes, incloent el MTV Unplugged de Sant Valent\xc3\xad.\n_START_SECTION_\n\xc2\xabCelebrity Skin\xc2\xbb i dissoluci\xc3\xb3 del grup\n_START_PARAGRAPH_\nEl tercer \xc3\xa0lbum de Hole contenia un so completament nou per a la banda, ja que era d\'un estil m\xc3\xa9s pop. \xc2\xabCelebrity Skin\xc2\xbb va ser un \xc3\xa8xit per a la cr\xc3\xadtica i es va vendre moderadament b\xc3\xa9. El grup llavors consistia en Courtney Love, Eric Erlandson, Patti Schemel i Melissa Auf Der Maur._NEWLINE_Potser com una reacci\xc3\xb3 a tota l\'especulaci\xc3\xb3 anterior sobre el cas que Kurt Cobain era el veritable autor de les can\xc3\xa7ons del segon \xc3\xa0lbum de Hole, Celebrity Skin enumera de forma espec\xc3\xadfica les contribucions de cada m\xc3\xbasic en realitzar el disc, especificant l\'autoria de cada can\xc3\xa7\xc3\xb3. Love va participar en totes les lletres, mentre que Erlandson i Michael Beinhorn, van participar en cadascuna de les can\xc3\xa7ons, al costat de Billi Corgan, de The Smashing Pumpkins (a m\xc3\xa9s de Melissa Auf Der Maur, Patti Schemel, Jordon Zadorozny, de Blinken the Star, Charlotte Caffey de The Go Go\'s, els quals van participar d\'una forma menor en les can\xc3\xa7ons) Billi Corgan es va oferir a ajudar amb les lletres i desconstruir les can\xc3\xa7ons al piano, per\xc3\xb2 va acabar figurant com a coautor en cinc de les can\xc3\xa7ons de \xc2\xabCelebrity Skin\xc2\xbb. Malgrat aix\xc3\xb2, l\'\xc3\xa0lbum va rebre controv\xc3\xa8rsies sobre a qui acreditar la seva autoria, espec\xc3\xadficament, al pes de les contribucions de Corgan. _NEWLINE_Love i Erlandson desmantellaren Hole oficialment a trav\xc3\xa9s d\'un missatge a la p\xc3\xa0gina oficial del grup en 2002. Despr\xc3\xa9s de la ruptura, els quatre m\xc3\xbasics van comen\xc3\xa7ar altres projectes. Auf der Maur es va unir a The Smashing Pumpkins i despr\xc3\xa9s va gravar un disc Auf Der Maur i va fer una gira amb ell; Erlandson continu\xc3\xa0 treballant com a productor i com a m\xc3\xbasic de sessions de gravaci\xc3\xb3, Malonei es va anar de gira amb M\xc3\xb6tley Cr\xc3\xbce, Scarling, i els Eagles of Death Metal, i \xc3\xa9s, en l\'actualitat, membre de Peaches (al costat d\'un dels guitarristes que va acompanyar Courtney en el tour de America\'s Sweetheart), i Love va comen\xc3\xa7ar una carrera en solitari, llan\xc3\xa7ant el 2004 l\'\xc3\xa0lbum \xc2\xabAmerica\'s Sweetheart\xc2\xbb.'